Գերմանիայի անվերապահ կապիտուլյացիայի մասին ակտ
Մենք, ներքոստորագյալներս, հանդես գալով Գերմանական Բարձրագույն Հրամանատարության անունից, համաձայնվում ենք անվերապահորեն հանձնել բոլոր մեր զինված ուժերը ցամաքում, ծովում և օդում, ինչպես նաև բոլոր այն ուժերը, որոնք ներկայումս գտնվում են գերմանական հրամանատարության ներքո, Կարմիր Բանակի Գերագույն Գլխավոր Հրամանատարությանը և միաժամանակ Դաշնակից էքսպեդիցիոն ուժերի Բաձրագույն Հրամանատարությանը:
Գերմանական Բարձրագույն Հրամանատարությունը անհապաղ կտա հրամաններ բոլոր գերմանական ցամաքային, ծովային և օդային ուժերի հրամանատարներին և գերմանական հրամանատարության ներքո գտնվող բոլոր ուժերին դադարեցնել ռազմական գոծողությունները 1945 թվականի մայիսի 8-ին 23:01 րոպեին կենտրոնաեվրոպական ժամանակով, մնալ այն տեղերում, որտեղ որ նրանք գտնվում են հիմա և ամբողջությամբ զինաթափվել, հանձնելով ողջ իրենց զենքերը և ռազմական ունեցվածքը տեղի դաշնակից հրամանատարներին կամ սպաներին, Դաշնակից Բարձրագույն Հրամանատարության հատուկ ներկայացուցիչներին, չջարդել և չհասցնել որևէ վնաս շոգեքարշերին, նավերին և ինքնաթիռներին, նրանց շարժիչներին, իրաններին և սարքավորումներին, ինչպես նաև մեքենաներին, զենքերին, սարքերին և ընդհանուր առմամբ պատերազմի վարման զինատեխնիկական միջոցներին:
 Գերմանական Բարձրագույն Հրամանատարությունը անհապաղ կհատկացնի համապատասխան հրամանատարների և կապահովի հետագա բոլոր հրամանների կատարումը, որ կտրվեն Կարմիր Բանակի Գերագույն Գլխավոր Հրամանատարության և Դաշնակից էքսպեդիցիոն ուժերի Բաձրագույն Հրամանատարության կողմից:
Այս ակտը չի կարող խոչընդոտ հանդիսանալ կապիտուլյացիայի մասին այլ , Միավորված Ազգերի կամ նրանց անունից, ընդհանուր փաստաթղթով փոխարինվելուն, որ կվերաբերի Գերմանիային և գերմանական զինված ուժերին ամբողջությամբ:
Այն դեպքում, եթե գերմանական Բարձրագույն Հրամանատարությունը կամ նրա հրամանատարության ներքո գտնվող որևէ այլ զինված ուժեր, չգործեն համաձայն կապիտուլյացիայի մասին այս ակտի, Կարմիր Բանակի Գերագույն Գլխավոր Հրամանատարությունը, ինչպես նաև Դաշնակից էքսպեդիցիոն ուժերի Բաձրագույն Հրամանատարությունը կձեռնարկեն այպիսի պատժիչ միջոցառումներ կամ այլ գրծողություններ, որոնք կհամարեն անհրաժեշտ:
Այս ակտը կազմված է ռուսերեն, անգլերեն և գերմաներեն լեզուներով: Միայն ռուսերեն և անգլերեն տեքստերն են վավերական:

Ստորագրված է 8 մայիսի 1945 թվական ք. Բեռլինում

Գերմանական Բարձրագույն Հրամանատարության անունից. Կեյտել, Ֆրիդենբուրգ, Շտումպֆ

Ներկայությամբ.

Ստորագրման ժամանակ ներկա էին որպես վկա

en:German Instrument of Surrender (8 May 1945)
pl:Akt kapitulacji Trzeciej Rzeszy z 8 maja 1945
ru:Акт о безоговорочной капитуляции Германии (8 мая)
sk:Kapitulácia Nemecka (8. máj 1945)